**Ansøgning om støtte til motionsaktiviteter**

Udfyld og send til Rune Windfeld: rune@klatreforbund.dk

Du kan læse mere om, hvad vi støtter på næste side.

Hvis du har brug for yderligere information eller ønsker sparring omkring dit projekt, kan du ringe på 22 54 16 27.

|  |  |
| --- | --- |
| **Dato** | **Klub** |
| **Navn** | **Telefonnummer** |
| **Mailadresse** |
| **Beskriv kort den planlagte aktivitet. Hvad skal der ske? Hvor mange deltagere regner du med?** | |
| **Hvilke klubber/personer kan deltage i aktiviteten?** | |
| **Hvordan reklamerer du for aktiviteten? Herunder hvilken hjælp du evt. ønsker fra forbundet til reklame.** | |
| **Hvordan gør du det let for deltagerne at være med på aktiviteten? Hvordan hjælper du med til at skabe fællesskab/netværk/hygge på aktiviteten?** | |
| **Hvad søger du støtte til? Lav et budget over forventede udgifter (vedhæft evt. Excel-ark).** | |
| **Udfyldes af Dansk Klatreforbund**  **Svar på ansøgningen med begrundelse.** | |

**Regler og gode råd til ansøgningen**

**Formålet med fonden**

Fondens formål er at hjælpe danske klatrere og klatreklubber til at skabe flere aktiviteter med fokus på fællesskaber mellem enkelte klatrere og mellem klubber.

Der uddeles støtte til aktiviteter, som ligger indenfor området ”motion og fællesskab”. Det vil sige, at aktiviteterne ligger udenfor de tilbud som allerede findes indenfor konkurrence, talent-elite, instruktøruddannelse, træneruddannelse osv.

Vi definerer ”motion og fællesskab” som klatrerelaterede aktiviteter, hvor fællesskab, sjov og personlig udvikling er i fokus. Det handler ikke om niveauet på de deltagende klatrere – en landsholdsudøver kan godt ønske at deltage i eller arrangere en motionsaktivitet for hyggens og fællesskabets skyld, og en instruktør klatrer som regel også for sin egen skyld, når hun/han ikke underviser.

**Eksempler på aktiviteter, som sandsynligvis ville kunne opnå støtte**

* Workshops, foredrag, fællestræning osv., som er åben for flere/alle klubber.
* Ture til andre klatrehaller, som er åbne for flere/alle klubber.
* Åbne klubture til udlandet.
* Lokale hygge-konkurrencer med breddefokus.
* Arrangementer for udvalgte målgrupper, som klatreforbundets øvrige tilbud ikke rammer.

**Beløbsramme**

Den samlede pulje i 2023 udgør 15.000 kr. og ventes at udgøre 30.000 kr. i 2024.

Det tilstræbes at tilskuddene bliver fordelt ud over hele året og over hele landet. Det vil sige ca. 15.000 om foråret og 15.000 om efteråret.

Afhængig af det generelle ansøgningsniveau og ansøgningernes målopfyldelse, forventes midlerne fordelt på 6-12 aktiviteter pr. år.

**Disse ting skal være opfyldt for at ansøgningen kan imødekommes**

* Aktiviteten skal være åben for flere klubber og/eller deltagere udefra.
* Mindre arrangementer, som involverer klubberne i et lokalområde, skal annonceres på SoME mindst en måned i forvejen.
* Større arrangementer, som involverer rejseaktivitet eller klubber fra hele landet, skal annonceres tidligere – normalt to-tre måneder før start.
* Med ansøgningen skal der medfølge budget, forventet antal deltagere samt et overslag over de udgifter, der ønskes støttet.

**Disse ting vægter positivt i sagsbehandlingen**

* Egen investering – det vægtes positivt, hvis en del af udgifterne til aktiviteten dækkes af klubben/deltagerbetaling/anden finansiering.
* Frivilligt engagement – det er ikke meningen, at arrangøren skal tjene penge på at lave aktiviteten, men snarere have dækket rimelige udgifter.
* God plan for, hvordan der reklameres for arrangementet. Dansk Klatreforbund hjælper gerne med at skrive på Facebook, lave tilmelding osv.
* Det skal være så let at deltage som muligt. Det kan sikres gennem koordinering af transport, hjælp til pakkelister, hjælpe med at sammensætte reblag osv.

**Udbetaling**

Udbetaling af løn, transportrefusion, overnatning o.lign. sker bagudrettet, når aktiviteten er afviklet.

Betaling af direkte udgifter/fakturaer sker, når løbende, når det passer i projektplanen.

Der udbetales normalt kun, hvis aktiviteten afvikles. Enkelte udgifter kan dog betales, hvis aktiviteten aflyses f.eks. på grund af vejrlig: instruktørløn, forudbestilte færgebilletter osv.

**Sagsbehandling**

Sagsbehandlingen sker løbende.

Dansk Klatreforbunds sekretariat tager beslutning om, hvilke projekter der skal modtage støtte.

**Dansk Klatreforbund hjælper gerne med**

* **Ideudvikling**
* **Kvalificere projekter**
* **Lægge budgetter**
* **Kontakt til trænere, instruktører osv.**

**Ring til Rune windfeld på 22 54 16 27**

**Eller Thomas Sigsgaard på 52 15 90 72**